b'\n_START_ARTICLE_\nMariner 6 ja 7\n_START_PARAGRAPH_\nMariner 6 ja 7 olivat amerikkalaisia avaruusluotaimia, jotka laukaistiin kev\xc3\xa4ttalvella 1969 kohti Marsia. Tarkoitus oli ottaa Marsista l\xc3\xa4hikuvia. Mariner 6 kuvasi enemm\xc3\xa4n p\xc3\xa4iv\xc3\xa4ntasaajan seutua, Mariner 7 napa-aluetta. Luotaimet ottivat sek\xc3\xa4 kaukokuvia ett\xc3\xa4 l\xc3\xa4hikuvia Marsista. Mariner 7:n akku oli vuotanut avaruuteen, mutta se toimi kohtalaisen hyvin aurinkopaneelien tuottamalla s\xc3\xa4hk\xc3\xb6ll\xc3\xa4.\n_START_SECTION_\nMariner 6-7\n_START_PARAGRAPH_\nMariner 6 ja 7 painoivat kukin 412 kg._NEWLINE_Mariner 6 laukaistiin 24. helmikuuta 1969, Mariner 7 27. maaliskuuta 1969. Luotaimet lensiv\xc3\xa4t Marsin p\xc3\xa4iv\xc3\xa4ntasaajan ja etel\xc3\xa4isen napa-alueen yli analysoiden planeetan ilmakeh\xc3\xa4\xc3\xa4 ja pintaa sensoreillaan ja l\xc3\xa4hett\xc3\xa4en Maahan 198 kuvaa Marsista. Niiden ottamat kuvat kattoivat noin 20% planeetan pinnasta osoittaen Marsin kanavat pelk\xc3\xa4ksi optiseksi harhaksi._NEWLINE_L\xc3\xa4himmill\xc3\xa4\xc3\xa4n Marsia luotaimet olivat 5. elokuuta 1969, 3430 kilometrin et\xc3\xa4isyydell\xc3\xa4._NEWLINE_Toimintakyvytt\xc3\xb6m\xc3\xa4t luotaimet kiert\xc3\xa4v\xc3\xa4t edelleen Aurinkoa.'